Odense Adresse-Contoirs Efterretninger, 1845-05-28
Jesuiterne. Hamb. Corr. siger meget træffende: En Jesuitergeneral har selv udtalt følgende mærkværdige Yttring om sin Orden: "Som Lam have vi indsneget os, som Ulve herske vi, som Hunde vil Man bortjage os, som Ørne ville vi igjen hæve os." Dette er en kort og fyndig Skildring af Jesuiter-Ordenens Historie, idetmindste hvad de tre første Udviklingsperioder angaae; men det er ogsaa tillige en megen aaben Selvbekjendelse, høist betegnende for Jesuiter-Ordenens Væsen og Virken. Jesuiter-Generalen residerer i Rom derfra udsender han sine Emissairer, der snuse allevegne omkring, indtil de opdage et gunstigt Terrain for deres Operationer. Er et saadant fundet, da indfinder der sig snart Mænd, som først oprette en Fattigskole, hvori Børnene ei alene faae fri Underviisning, men tillige Bøger, Klæder og Kost. Det lokker; og det er jo unægtelig en saare skjøn Barmhiertigheds=Handling. Under saadan glat Maske indsnige Jesuiterne sig altsaa Men det er ikke blot den gemeene Pøbel, de ville fange i deres Garn; den fornemme Verden skal heller ikke slippe igjennem de fine Masker. Snart viser der sig nemlig Trang til en Underviisnings- og Opdragelsesanstalt for den høie Adel, og ædle Junkere fra alle Lande sendes nu did, for af Jesuiterne at opdrages i den sande Livsviisdom. Undertiden skeer der i saadanne Pensionsanstalter Mirakler, Dødsyge helbredes ved den hellige Jomfrues Medvirkning, Omvendelser af samme Suurdeig v. a. desl. forekomme. Tages først Sligt for gode Varer, saa kan Man nok gaae et Skridt videre og begynde at aflægge Lammeklæderne. Jesuiterne vise sig da i deres sande Skikkelse, som Ulve, graadige Ulve, der ved alle mulige Midler skrabe Penge til sig, for siden dermed at fange Sjæle; thi Penge, vide de, er den bedste Madding, der kan sættes paa Krog. Nu komme Reliquierne for en Dag; Valfarterne tage deres Begyndelse; mirakelvirkende Medailler blive solgte o. s. v. Det bringer Penge i Kassen (det saae Man sidst i Trier), og derfor anlægges Missioner, Professionshuse, Collegier, Noviziater, Residentser, Exercitiehuse &c. Jesuiterne blive Fyrsternes Skriftefædre, og vee den Fyrste, der mødsætter sig dem og deres Beslutninger. De kunne ogsaa indvie Dolke, hvilket Historien har lært. Saaledes blive de Samvittigheds=Raader og Troes-Jnqvisitorer. Aandsmørke og Slavesind er deres Stræbens høieste Maal, for selv, efter eget Behag, at kunne skalte og valte. Men den evige Sandheds Lys lader sig aldrig ganske fortrænge; Menneskeslægten opvaagner til et nyt og kraftigt Liv, og Ulvene blive fordrevne, liig Hunde, som Jesuiter-Generalen selv har udtrykt sig. Hans Forudsigelse er gaaet i Opfyldelse. J Aaret 1773 ophævede en Pave Jesuiter-Ordenen; men dermed vare Jesuiterne selv rigtignok ikke ophævede. De krøbe kun i Skjul for en Tid, for siden, i beleilig Stund, at begynde forfra som Lam. Trods den pavelige Ophævelses=Bulle vedbleve Jesuiterne at existere, selv i Rusland; men da de ogsaa der begyndte at gjøre det for galt, bleve de forjagne ved en keiserlig Ukas af 13 Marts 1820. J denne Ukas heed det blandt Andet: "Det hellige Hværv at opdrage Ungdommen af deres Confession var dem overdraget, for at de skulde oplyse de Unges Forstand ved Videnskaberne, og forædle deres Hjerter ved Religionen. Men de misbrugte denne Tillid og forførte den nerfarne Ungdom. Endskjøndt de selv nøde Godt af en heldbringende Tolerance, nedlagde de derimod i deres Hjærter, som de bedaarede, en grum Ufordragelighed. Staternes Grundpille, Vedhængen ved Fædrenes Tro, bestræbte de sig for at omstyrte og at undergrave Familielykken ved at udsaae en fordærvelig Troesforskjellighed. Men alle Jesuiternes Bestræbelser gaae ogsaa kun ud paa deres egen Fordeel og deres Magts Udbredelse, enhver lovstridig Handling, naar den kun fører til dette Maal, finder en beqvem Retfærdiggjørelse i deres Statuter." Tilsyneladende havde Jesuiterne rigtignok trukket sig tilbage; men de opererede ligefuldt hemmeligt, og efter at de hist og her igjen havde tilsneget sig nogen Jndflydelse, optraadte de, som de senere Tiders Begivenheder have lært, atter kjækkere, ja der var næsten Udsigt til, at hiin Jesuiter-Generals Slutnings=Spaadom: "Som Ørne ville vi igjen hæve os, virkelig skulde gaae i Opfyldelse. Det er derfor paa høie Tid at stække Vingen paa den unge Ulve=Ørn, inden den begynder sin Flugt. J Frankrig, lader det til, at Man har gjort Begyndelsen hertil; det er at haabe, at Exemplet ogsaa vil blive fulgt andensteds.